HISOB-KITOBLAR MA’LUMOTNOMASINI RASMIYLAShTIRISh TARTIBI TO‘G‘RISIDAGI NIZOMGA QO‘ShIMChA KIRITISh HAQIDA

O‘zbekiston Respublikasining “O‘zbekiston Respublikasi Markaziy banki to‘g‘risida”, “Valyutani tartibga solish to‘g‘risida” (yangi tahriri), “Davlat bojxona xizmati to‘g‘risida”gi qonunlariga muvofiq O‘zbekiston Respublikasi Markaziy banki Boshqaruvi hamda Davlat bojxona qo‘mitasi qaror qiladi:
 1. O‘zbekiston Respublikasi Markaziy banki Boshqaruvi hamda Davlat bojxona qo‘mitasining 2002-yil 24-apreldagi 215-V va 02/19-10-sonli qarori bilan tasdiqlangan “Hisob-kitoblar ma’lumotnomasini rasmiylashtirish tartibi to‘g‘risidagi nizom”ga (2002-yil 14-may, ro‘yxat raqami 1137 — Me’yoriy hujjatlar axborotnomasi, 2002-yil, 9-son) ilovaga muvofiq qo‘shimcha kiritilsin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgach kuchga kiradi.
 1. Nizomning 1-bandiga quyidagi tahrirdagi xatboshi qo‘shilsin:
 “Mahsulot taqsimotiga oid Bitimlarni amalga oshirish doirasida qazib olingan (ishlab chiqarilgan) va O‘zbekiston Respublikasining norezidentlari tomonidan ko‘rsatilgan Bitimlar shartlariga muvofiq eksport qilinayotgan mahsulotni bojxona rasmiylashtiruvida vakolatli bank tomonidan mazkur Nizomning 3-ilovasida keltirilgan shakldagi hisob-kitoblar ma’lumotnomasi taqdim etiladi. Bunda ko‘rsatilgan ma’lumotnomani berish vakolatli bankda shartnomani hisobga qo‘ymagan holda amalga oshiriladi.”.